open-index/open-wikipedia-markdown huggingface dataset:
Ιζαμπέλα Σκορούπκο

Η **Ιζαμπέλα Ντορότα Σκορούπκο** (, 4 Ιουνίου 1970) είναι Πολωνή ηθοποιός που έγινε γνωστή από τη συμμετοχή της στην ταινία του 1995, "GoldenEye" (ελλ. Τζέιμς Μποντ, πράκτωρ 007: Επιχείρηση Χρυσά Μάτια στο ρόλο του κοριτσιού του Τζέιμς Μποντ, Natalya Simonova.

Η Ιζαμπέλα γεννήθηκε στο Μπιάλιστοκ (αγγλ. Bialystok) της Πολωνίας.Όταν ήταν μόλις ενός έτους οι γονείς της, Λεχ και Μαγκνταλένα χώρησαν και η Ιζαμπέλα πήγε να ζήσει με τη μητέρα της. Το 1978 μετακόμισαν στη Στοκχόλμη της Σουηδίας. Εκεί έμαθε να μιλάει Σουηδικά και Αγγλικά εκτός από τη μητρική της γλώσσα τα Πολωνικά. Δούλεψε σαν μοντέλο και το 1989 την ανακάλυψε ο σκηνοθέτης Staffan Hildebrand και της έδωσε τον πρωταγωνιστικό ρόλο στην ταινία "Ingen kan älska som vi".

Υπήρξε παντρεμένη με τον Mariusz Czerkawski, παίχτη του χόκευ, από το 1996 εως και το 2000. Μαζί απέκτησαν μια κόρη, τη Τζούλια (Σεπτέμβριος 1997). Στις 30 Ιανουαρίου του 2003 παντρεύτηκε τον Αμερικανό Jeffrey Raymond. Μαζί απέκτησαν ένα γιο, τον Τζέηκομπ (24 Ιουλίου, 2003).

## Επιλεγμένη Φιλμογραφία
**Exorcist: The Beginning* (Εξορκιστής: Η Αρχή του Κακού, 2004)
**Reign of Fire*, (Το Βασίλειο της Φωτιάς, 2002)
**Vertical Limit*, (Όρια Αντοχής, 2000)
**With Fire and Sword* (Ogniem i mieczem, 1999) - Πολωνική παραγωγή
**GoldenEye*, (Επιχείρηση Χρυσά Μάτια, 1995)
**Ingen kan älska som vi* (Nobody can love like we do, 1989) - Σουηδική παραγωγή

## Δισκογραφία

### Singles
* *Shame, Shame, Shame* (1992)
* *I Write You a Love Song* (1991/1992)  
* *Brando Moves* (1991)
* *Substitute* (1990)

### Albums
**Iza* (1991/1992)

## Εξωτερικοί σύνδεσμοι

*Η Ιζαμπέλα στην IMDb
*Η Ιζαμπέλα στο Cine.gr
*Συνέντευξη μετά τα γυρίσματα της ταινίας "Vertical Limit"
*Izabella Scorupco Fan Site

## Αναφορές


Κατηγορία:Πολωνές ηθοποιοί κινηματογράφου
Κατηγορία:Πρόσωπα με επίκτητη αμερικανική ιθαγένεια
Κατηγορία:Πολωνές μοντέλα
Φελίξ Καμάτσο

Ο **Φελίξ Καμάτσο** (*フェリクス・ペレス・カマチョ*, 30 Οκτωβρίου 1957) ήταν ο κυβερνήτης του Γκουάμ (μετονομάστηκε σε Γκουαχάν το 2010) από τις 6 Ιανουαρίου 2003 ως τις 3 Ιανουαρίου του 2011.

## Καριέρα
Γεννήθηκε σε στρατόπεδο της Ιαπωνίας στις 30 Οκτωβρίου 1957. Το πλήρες όνομά του είναι *Felix Perez Camacho*. Γιος του πρώην Κυβερνήτη Κάρλος Καμάτσο, είναι μέλος του Ρεπουμπλικανικού Κόμματος.

Το 2002 εξελέγη κυβερνήτης με 55,4%, έναντι του Δημοκρατικού Ρόμπερτ Άντεργουντ, με 44,8%, με τους Δημοκράτες να κερδίζουν 9 έδρες στις παράλληλες βουλευτικές εκλογές, την 5 Νοεμβρίου 2002. Ο Καμάτσο εξελέγη ξανά Κυβερνήτης, με 50% έναντι 48% για το Δημοκρατικό Ρόμπερτ Άντεργουντ, στις εκλογές που διενεργήθηκαν στις 5 Νοεμβρίου 2006.

Στις 17 Φεβρουαρίου 2010 υπέγραψε διάταγμα για τη μετονομασία του Γκουάμ σε **Γκουαχάν**. Παράλληλα ζήτησε την ένωση του νησιού με τις Βόρειες Μαριάνες Νήσους. Τον διαδέχθηκε στο αξίωμα του Κυβερνήτη ο Έντι Κάλβο.

Στις εκλογές του 2022 (8 Νοεμβρίου) ο Καμάτσο διεκδίκησε ξανά το αξίωμα του κυβερνήτη, ηττήθηκε όμως από την ήδη κυβερνήτρια από το 2018, Λου Λέον Γκερέρο, η οποία επανεξελέγη με ποσοστό 55,4% έναντι 44,1% για τον ίδιο.

## Παραπομπές


## Εξωτερικοί σύνδεσμοι
* 

Κατηγορία:Γκουάμ
Κατηγορία:Πολιτικοί των ΗΠΑ
Νευματική σημειογραφία

**Νευματική σημειογραφία** ονομάζεται το σύνολο διαφορετικών συστημάτων σημειογραφίας που χρησιμοποιήθηκαν για την απόδοση της δυτικοευρωπαϊκής μουσικής μέχρι την ανακάλυψη του πενταγράμμου και χρησιμοποιούνται ως σήμερα στο γρηγοριανό μέλος και τη βυζαντινή μουσική. Στις νευματικές σημειογραφίες δεν χρησιμοποιούνται φθογγόσημα, τα οποία στο σύστημα του πενταγράμμου δηλώνουν συγκεκριμένους μουσικούς φθόγγους ανεξάρτητα από το τι προηγείται ή ακολουθεί, αλλά **νεύματα**, τα οποία δηλώνουν το διάστημα, το κατά πόσο δηλαδή θα πρέπει να ανέβει ή να κατέβει η φωνή σε σχέση με τον προηγούμενο φθόγγο.

Κατηγορία:Ιστορία της μουσικής
Κατηγορία:Μουσική σημειογραφία
Κατηγορία:Χριστιανική μουσική
Νάρβα

Το όνομα **Νάρβα** μπορεί να αναφέρεται:

* Νάρβα, πόλη της Εσθονίας, χτισμένη στις όχθες του ποταμού Νάρβα
* Νάρβα, ποταμός στα σύνορα Εσθονίας-Ρωσίας
Τεχνική Σιξ

**Τεχνική Σιξ** ονομάζεται στην αρχαία ελληνική αγγειογραφία η τεχνική που αποδίδει τις μορφές με επίθετο λευκό ή κόκκινο χρώμα πάνω στο μελανό βάθος του γανώματος του αγγείου και τις λεπτομέρειες με εγχάραξη. Η εγχάραξη αποκαλύπτει το μαύρο βάθος του γανώματος κάτω από το ερυθρό ή λευκό των μορφών και έτσι το συνολικό αποτέλεσμα δίνει την εντύπωση ερυθρόμορφης αγγειογραφίας, η οποία ωστόσο είναι μεταγενέστερη και διαφέρει ριζικά στην τεχνική. Η τεχνική Σιξ είναι ωστόσο μια έκφραση του προβληματισμού των αγγειογράφων για τις δεσμεύσεις που τους επέβαλλε η μελανόμορφη τεχνική. Αυτός ο προβληματισμός οδήγησε τελικά στην ανάπτυξη της ερυθρόμορφης αγγειογραφίας.

Η τεχνική πήρε το συμβατικό της όνομα από τον πρώτο μελετητή που την περιέγραψε, τον Ολλανδό αρχαιολόγο Γιαν Σιξ (Jan Six). Οι πρώτοι πειραματισμοί με αυτή την τεχνική εντοπίζονται σε αποδόσεις γυναικείων προσώπων στη μελανόμορφη αγγειογραφία του πρώτου μισού του 6ου αιώνα π.Χ.. Τα γυναικεία πρόσωπα καλύπτονταν με επίθετο λευκό χρώμα, σύμφωνα με τις συμβάσεις απόδοσης του φύλου στη ζωγραφική της εποχής, και οι αγγειογράφοι απέδιδαν τις λεπτομέρειες και τα χαρακτηριστικά των προσώπων με εγχάραξη. Στην απόδοση ολόκληρων μορφών επεκτάθηκε η τεχνική από το 530 π.Χ. περίπου και μετά. Μια παραλλαγή αυτής της τεχνικής, η λεγόμενη ψευδοερυθρόμορφη, χρησιμοποιήθηκε εκτεταμένα στην Ετρουρία.

Ζωγράφοι που χρησιμοποίησαν την τεχνική Σιξ είναι ο Ψίαξ, ο Ζωγράφος της Σαπφούς και ο Ζωγράφος του Διόσφου. Οι δύο τελευταίοι χρησιμοποίησαν μάλιστα ρόδινο επίθετο χρώμα αντί λευκού. Με αυτή την τεχνική διακοσμήθηκαν κυρίως μικρά αγγεία, ιδιαίτερα λήκυθοι.

## Βιβλιογραφία

*  J. Six, "A rare vase-technique", *Journal of Hellenic Studies* 30, σσ. 323-326.
*  C. H. E. Haspels, "A Lekythos in Six's Technique", *Muse* 3, 1969, 24-28.
*  B. Cohen, *The Colors of Clay: Special Techniques in Athenian Vases*, J. Paul Getty Museum: Los Angeles, 2006. ISBN 978-0-89236-571-5

Κατηγορία:Αρχαιοελληνική αγγειογραφία
Κατηγορία:Αρχαϊκή τέχνη
Z3

Η **Z3** του Κόνραντ Τσούζε ήταν ο πρώτος προγραμματιζόμενος υπολογιστής του κόσμου, και παρόλο που δεν διέθετε την εντολή διακλάδωσης υπό συνθήκη, πληρεί τα κριτήρια ορισμού ενός υπολογιστή που είναι *[[Πληρότητα Τούρινγκ|Τιούρινγκ-πλήρης]] (Turing complete)*.
Η Z3 κατασκευάστηκε με 2.200 ηλεκτρονόμους, είχε συχνότητα ρολογιού  από 5 έως 10&nbsp;Hz, και μήκος λέξης  22&nbsp;bit. Οι υπολογισμοί γίνονταν σε δυαδική αριθμητική κινητής υποδιαστολής. Η μηχανή ολοκληρώθηκε το  1941 (στις 12 Μαΐου) του ίδιου 
χρόνου παρουσιάστηκε με επιτυχία σε κοινό επιστημόνων στο Βερολίνο. 

Ο αυθεντικός Z3 καταστράφηκε το 1943 κατά τη διάρκεια συμμαχικού βομβαρδισμού στο Βερολίνο. Ένα πλήρες λειτουργικό αντίγραφο κατασκευάστηκε την δεκαετία του 1960 από την εταιρία του Κόνραντ Τσούζε και εκτίθεται στο Γερμανικό Μουσείο του Μονάχου και στο Γερμανικό Τεχνολογικό Μουσείο του Βερολίνου. Το 1998 αποδείχτηκε ότι o Z3 είναι *«[[Πληρότητα Τούρινγκ|Τούρινγκ {Turing} πλήρης]]»*.

thumb|Αναμνηστική πλάκα για τον υπολογιστή '''Z3''' στην οδό Methfesselstraße 7 Berlin-Kreuzberg 
Στο Βερολίνο (Κρόιτσμπεργκ), στο σπίτι όπου κατασκευάστηκε και λειτούργησε ο πρώτος υπολογιστής Z3, υπάρχει σήμερα αναμνηστική πλάκα. 

## Βασική αρχιτεκτονική
thumb|Αρχιτεκτονική Z3,Ζ1

Τα βασικά μέρη του **Z3** ήταν:

* η *μνήμη*, ικανή να αποθηκεύσει 64 αριθμούς κινητής υποδιαστολής σε δυαδική αναπαράσταση (των 22 μπιτ).
* η κεντρική μονάδα επεξεργασίας
* η μονάδα ελέγχου
* οι συσκευές εισόδου/εξόδου

## Σύνολο εντολών

Το πρόγραμμα ήταν αποθηκευμένο σε μια διάτρητη ταινία. Μια εντολή κωδικοποιείται με 8 μπιτ και 
καταλαμβάνει μια σειρά στην ταινία. Το σύνολο εντολών αποτελείται από εννιά εντολές (πίνακας 1). Υπάρχουν τρεις τύποι εντολών:

*Εισόδου/εξόδου
*Μνήμης
*Αριθμητικές

Ο κωδικός λειτουργίας έχει μεταβλητό μήκος δύο ή πέντε μπιτ. Οι εντολές μνήμης κωδικοποιούν την διεύθυνση στην οποία αναφέρονται 
στα έξι λιγότερο σημαντικά μπιτ της εντολής. Αυτό σημαίνει ο χώρος διευθύνσεων έχει μέγιστο μέγεθος 64 λέξεων που είναι εξάλλου και το μέγεθος της μνήμης όπως προαναφέραμε.


Πίνακας 1 , Σύνολο εντολών και κωδικοί λειτουργίας του Z3
 
  Τύπος Εντολή ΠεριγραφήΚώδικας λειτουργίας
 
 
  Ε/Ε Lu  διάβασε πληκτρολόγιο01 110000
 

   Ld  εμφάνισε αποτέλεσμα01 111000
 

  Μνήμη Pr z  φόρτωση διεύθυνσης z11 z6z5z4z3z2z1

  Ps z  αποθήκευση διεύθυνσης z10 z6z5z4z3z2z1
 

  αριθμητικές Lm  πολλαπλασιασμός01 001000
 

   Li  διαίρεση01 010000
 

   Lw  τετραγωνική ρίζα01 011000
 
 
   Ls1  πρόσθεση01 100000
 
 
   Ls2  αφαίρεση01 101000
 

 
## Δείτε επίσης

* ENIAC
* Harvard Mark I

## Παραπομπές


## Εξωτερικοί σύνδεσμοι
* Konrad Zuse’s Legacy: The Architecture of the Z1 and Z3 (PDF)

Κατηγορία:Ιστορία υπολογιστών
Ένας άντρας και μια γυναίκα

Το **Ένας άντρας και μια γυναίκα** (γαλλ.: **Un Homme et Une Femme**) είναι γαλλική δραματική ταινία σε σενάριο και σκηνοθεσία του Κλωντ Λελούς. Η ταινία ξεχωρίζει χάρη στην υπέροχη φωτογραφία (ο Λελούς υπήρξε επαγγελματίας φωτογράφος με δουλειά στη διαφήμιση) και την εξαιρετική μουσική του Φράνσις Λάι (το αγαπημένο μουσικό θέμα της ταινίας έχει γίνει συνώνυμο κάθε ρομαντικής σκηνής). Κέρδισε μια πλειάδα βραβείων μεταξύ των οποίων ο Χρυσός Φοίνικας στο Φεστιβάλ των Καννών του 1966, η Χρυσή Σφαίρα Καλύτερης Ξενόγλωσσης Ταινίας και τα Όσκαρ Καλύτερου Ξενόγλωσσου Φιλμ και Καλύτερου Σεναρίου. Ήταν επίσης υποψήφια για Όσκαρ Σκηνοθεσίας και Καλύτερης Γυναικείας Ερμηνείας.

## Περίληψη

Η ταινία αφηγείται την ιστορία μιας νεαρής χήρας, της Αν, που έχασε τον κασκαντέρ σε ένα ατύχημα στο πλατό και του Ζαν Λουί, ενός οδηγού αγώνων που η γυναίκα του έχει αυτοκτονήσει. Συναντιούνται για πρώτη φορά στο σχολείο των παιδιών τους στο Ντωβίλ και ταξιδεύουν μαζί για το Παρίσι όταν η Αν χάνει το τρένο. Μια αμοιβαία έλξη γεννιέται αλλά η Αν δεν μπορεί να δοθεί ολοκληρωτικά από τύψεις για τον νεκρό σύζυγο της. Όταν όλα μοιάζουν να έχουν χαθεί ο Ζαν Λουί ξεκινά έναν αγώνα δρόμου για να την προλάβει...

## Διανομή ρόλων
* Ανούκ Εμέ ... Anne Gauthier 
* Ζαν Λουί Τρεντινιάν ... Jean-Louis Duroc 
* Πιέρ Μπαρού ... Pierre Gauthier 
* Βαλερί Λαγκράνζ ... Valérie Duroc 
* Σιμόν Παρί ... La directrice de la pension 
* Αντουάν Σιρέ ... Antoine Duroc 
* Σουάντ Αμιντού ... Françoise Gauthier 
* Ανρί Σεμέν ... L'autre pilote 
* Γιάν Μπαρί ... La maîtresse de Jean-Louis 
* Πωλ Λε Περσόν ... Le pompiste 
* Ζεράρ Σιρέ ... Le speaker radio

## Συνέχειες
* *[[Ένας Άντρας Μια Γυναίκα, 20 Χρόνια Μετά]]* (γαλλ. Un homme et une femme : vingt ans déjà)

## Παραπομπές


## Εξωτερικοί σύνδεσμοι
*
* SoundtrackCollector Soundtrack Information
* Περισσσότερα ΕΔΩ στο myFILM.gr

Κατηγορία:Γαλλικές ταινίες της δεκαετίας 1960
Κατηγορία:Ταινίες του 1966
Κατηγορία:Γαλλικές δραματικές ταινίες
Κατηγορία:Ταινίες σε σκηνοθεσία Κλοντ Λελούς
Κατηγορία:Νικητές Χρυσού Φοίνικα
Κατηγορία:Όσκαρ Καλύτερης Ξενόγλωσσης Ταινίας
Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Κατηγορία:Χρυσή Σφαίρα Καλύτερης Ξενόγλωσσης Ταινίας
Κατηγορία:Ταινίες με ηθοποιό που κέρδισε BAFTA Α' Γυναικείου Ρόλου
Κατηγορία:Ταινίες με ηθοποιό που κέρδισε Χρυσή Σφαίρα Α΄ Γυναικείου Ρόλου (Δράμα)
Gay icon

[thumb|180px|right|Η [Μαντόνα θεωρείται ίσως το μεγαλύτερο gay είδωλο της ιστορίας, γιατί ήταν η πρώτη μεγάλη σταρ που εξέφρασε ανοιχτά τη στήριξή της απέναντι στην ΛΟΑΤΚΙ+ κοινότητα μέσα από τη μουσική της.]]
Ως **gay icons** ή **γκέι είδωλα** αναφέρονται άνθρωποι προερχόμενοι συνήθως από τον χώρο της τέχνης και του θεάματος, που λειτουργούν ως πρότυπα για την πλειονότητα των ομοφυλόφιλων και ΛΟΑΤΚΙ+ ατόμων, χωρίς οι ίδιοι να έχουν απαραίτητα τον ίδιο σεξουαλικό προσανατολισμό. Στη συντριπτική τους πλειοψηφία τα gay icons των ομοφυλόφιλων ανδρών είναι γυναίκες, κυρίως προερχόμενες από το χώρο του κινηματογράφου και του τραγουδιού. Τέτοια παραδείγματα είναι οι Τζούντι Γκάρλαντ, Μαντόνα, Σερ, Γκλόρια Γκέινορ και Lady Gaga. Μια περίπτωση ανδρικού συγκροτήματος ήταν οι *[[Village People]]*, οι οποίοι συνδύαζαν την υπερβολικά αρρενωπή (*μάτσο*) εμφάνιση με τη χρήση φτερών και άλλων αξεσουάρ. Ως αντίστοιχα είδωλα για τις λεσβίες θεωρούνται οι Μάρλον Μπράντο και Τζέιμς Ντιν. Η ορατότητα  της ΛΟΑΤΚΙ+ κοινότητας ήρθε χάρη και στις λαμπερές φιγούρες όπως ο Ντέιβιντ Μπόουι καθώς και σε γκέι είδωλα όπως η Γκρέις Τζόουνς και η Ντόνα Σάμερ, που παρά το γεγονός ότι ήταν στρέιτ, εξέφρασαν και ενσάρκωσαν τα όνειρα και τις επιθυμίες μιας ολόκληρης κοινότητας.

Η ποπ μουσική  κατά τη διάρκεια των χρόνων μεταμορφώθηκε από το ωμό ροκ εν ρολ, μέσω της σόουλ, της ψυχεδέλειας, του γκλαμ και του πανκ, στη φουτουριστική ηλεκτρονική ντίσκο και ταυτοχρόνως οι ΛΟΑΤΚΙ+ άνδρες και γυναίκες πέρασαν από τη σκιά και τον διαρκή κίνδυνο της βίας, του εξοστρακισμού και του εκβιασμού, στην ορατότητα, αν όχι ακριβώς στην καθολική αποδοχή. 

## Προτεινόμενη βιβλιογραφία
* Frightening the Horses: Gay Icons of the Cinema, Eric Braun (2002). ISBN 1-903111-10-2
* 20th Century Icons-Gay, Graham Norton (2001). ISBN 1-899791-77-9
* Gay histories and cultures, George E. Haggerty (2000). ISBN 0-8153-1880-4
* The Culture of Queers, Richard Dyer (2002). ISBN 0-415-22376-8

## Παραπομπές
  

Κατηγορία:ΛΟΑΤ πολιτισμός
Κατηγορία:Ποπ κουλτούρα
Φούρνοι

Με το όνομα **Φούρνοι** φέρονται τα ακόλουθα νησιά, ακρωτήρια όρμοι και χωριά:

Νησιά
* Φούρνοι Ικαρίας: Συστάδα νησίδων ΑΝΑ. της Ικαρίας, στο Αιγαίο.
* Φούρνοι (νησί): Ομώνυμη νησίδα των Φούρνων Ικαρίας.
* Φούρνοι Κύπρου: Νησίδα στις βόρειες ακτές της Κύπρου.
*Φούρνοι Θάσου: Βραχονησίδα στις ανατολικές ακτές της Θάσου.

Ακρωτήρια
* Άκρα Φούρνοι Θάσου: Ακρωτήριο της Θάσου.
* Άκρα Φούρνοι Σερίφου: Ακρωτήριο της Σερίφου.

Όρμος
* Όρμος Φούρνοι: Όρμος της Σερίφου.

Οικισμοί
* Φούρνοι Αργολίδας: Χωριό της Αργολίδας.
* Φούρνοι (πόλη): Ομώνυμο χωριό της νησίδας Φούρνοι.
* Φούρνοι Εύβοιας: Χωριό της Εύβοιας.
* Φούρνοι Φθιώτιδας: Χωριό της Εύβοιας.

Κατηγορία:Αποσαφηνίσεις ελληνικών τοπωνυμίων
Λευκότοπος Σερρών

Ο **Λευκότοπος**, γνωστός και ως **Καβάκι**, είναι χωριό του νομού Σερρών. Αποτελεί δημοτικό διαμέρισμα του δήμου Βισαλτίας της δημοτικής ενότητας Αχινού, με 311 κατοίκους (2011), ενώ στην απογραφή του 2001 εμφάνισε 273 κατοίκους. Οι κάτοικοι ασχολούνται κυρίως με τη γεωργία (καπνός, ελιές, κεράσια, αμύγδαλα, καρύδια, σύκα, αρωματικά φυτά). Είναι κτισμένο σε ιδιαίτερα κεντρική θέση, ανάμεσα στη Νιγρίτα και τη Μαυροθάλασσα. Στο χωριό λειτουργεί το Κέντρο Εξυπηρέτησης Πολιτών του Δήμου Βισαλτίας. Η απόστασή του από τη θάλασσα (Αμφίπολη, Εγνατία Οδός) είναι 35 χλμ. περίπου. Το χωριό διαθέτει πολύ πράσινο.

Οι καταβολές σχεδόν του 100% των κατοίκων είναι από τον Πόντο, καθώς οι πρόγονοί τους ήσαν Πόντιοι πρόσφυγες που εγκαταστάθηκαν στην περιοχή δημιουργώντας τον οικισμό μετά τον ξεριζωμό του Ποντιακού Ελληνισμού, στα 1922 (Μικρασιατική καταστροφή). Το παλιό (επίσημο) όνομα του χωριού ήταν "Καβάκι" (=λεύκα), λόγω τών πολλών δένδρων λεύκας που ευδοκιμούσαν στην περιοχή.

Κάποιοι κάτοικοι ασχολούνται επιτυχώς με τη γεωργία, ενώ άλλοι είναι μετανάστες στην Δυτική Ευρώπη (κυρίως Γερμανία), ή έχουν εγκατασταθεί στη γειτονική Θεσσαλονίκη. Στο χωριό λειτουργούν τρία σύγχρονα ελαιοτριβεία, που καλύπτουν μεγάλο μέρος των αναγκών των ελαιοπαραγωγών της περιοχής.

Στις 28 Αυγούστου κάθε χρόνου (παραμονή της γιορτής της Αποκεφάλισης του Ιωάννου του Προδρόμου, στον οποίο είναι αφιερωμένη η εκκλησία του χωριού, που ξανακτίστηκε πρόσφατα), ο Σύλλογος Λευκοτοπιτών Θεσσαλονίκης διοργανώνει πανηγύρι με ενδιαφέρουσες ποντιακές εκδηλώσεις. Ο ναός του χωριου αποκεφαλισεως Τιμίου Προδρόμου όπου ιερέας του είναι ο Νικόλαος Μωυσιδης 

## Φωτοθήκη

Αρχείο:Nachbarschaft-Levkotopos-Griechenland1.jpg|Λευκότοπος, Μερική άποψη
Αρχείο:Nachbarschaft-Levkotopos-Griechenland2.jpg|Λευκότοπος, Γειτονιά 
Αρχείο:Dorfkirche Lefkotopos.jpg|Λευκότοπος, Εκκλησία του χωριού
Αρχείο:Nachbarschaft-Levkotopos-Griechenland4.jpg|Λευκότοπος, Γειτονιά 
Αρχείο:Nachbarschaft-Levkotopos-Griechenland5.jpg|Λευκότοπος, Γειτονιά 
Αρχείο:Nachbarschaft-Levkotopos-Griechenland6.jpg|Λευκότοπος, Γειτονιά 
Αρχείο:Nachbarschaft-Levkotopos-Griechenland7.jpg|Λευκότοπος, Γειτονιά 
Αρχείο:Nachbarschaft-Levkotopos-Griechenland8.jpg|Λευκότοπος, Γειτονιά 
Αρχείο:Nachbarschaft-Levkotopos-Griechenland9.jpg|Λευκότοπος, ΚΕΠ
Αρχείο:Levkotopos, Serres, Greece 3.jpg|Λευκότοπος, Δρόμος του χωριού
Αρχείο:Street in Levkotopos, Serres, Greece 1.jpg|Λευκότοπος, Δρόμος του χωριού 
Αρχείο:Μερική άποψη1.jpg|Λευκότοπος, Μερική άποψη
Αρχείο:Δρόμος του χωριού4.jpg|Λευκότοπος, Δρόμος του χωριού
Αρχείο:Μερική άποψη10.jpg|Λευκότοπος, Μερική άποψη
Αρχείο:Levkotopos, Serres, Greece 1.jpg|Λευκότοπος, Μερική άποψη
Αρχείο:House in Levkotopos, Serres, Greece.jpg|Λευκότοπος, Χαρακτηριστικό σπίτι του χωριού


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Σερρών
Κατηγορία:Δήμος Βισαλτίας
Επιπρόσθηση

[thumb|250px|right|Απόκρυψη του [Κρόνος (πλανήτης)|Κρόνου από τη Σελήνη]]
**Επιπρόσθηση** ή αλλιώς **απόκρυψη** στην Αστρονομία ονομάζεται μία κατηγορία ολικών εκλείψεων, στις οποίες ένα ουράνιο σώμα (για παράδειγμα η Σελήνη) αποκρύπτει κάποιο άλλο ουράνιο σώμα. Με άλλα λόγια, επιπρόσθηση είναι το πέρασμα ουράνιου σώματος μπροστά από ένα άλλο σώμα. Η ολική έκλειψη Ηλίου είναι η πιο γνωστή μορφή επιπρόσθησης: ο δίσκος της Σελήνης κρύβει ολόκληρο τον ηλιακό δίσκο.
## Εξωτερικοί σύνδεσμοι
* 
* http://www.astronomy.gr/main.cfm?module=educational&section=enc_as&en_id=100&do=detail 

Κατηγορία:Ουράνια φαινόμενα
OGame

Το ***OGame*** είναι ένα MMOG στρατηγικής και διαχείρισης. Οι απαιτήσεις του είναι η χρήση ενός φυλλομετρητή, όπως για παράδειγμα ο Microsoft Internet Explorer ή o Mozilla Firefox και μια σύνδεση στο διαδίκτυο. Παίζεται από περισσότερα από δύο εκατομμύρια άτομα.

## Η ιστορία
Σύμφωνα με την πλοκή του παιχνιδιού, το έτος 2250, ο  άνθρωπος ξεκίνησε την πορεία του στο  σύμπαν αποικίζοντας νέους  γαλαξίες, με τη βοήθεια μιας νέας ανακάλυψης - της "παλμικής μηχανής" (impulse engine) - που αγγίζει κατά το μύθο την  ταχύτητα του φωτός. Η ανακάλυψη αυτή έφερε νέες ανακαλύψεις που βοήθησαν τον άνθρωπο να επεκτείνει τις τεχνολογικές του γνώσεις με νέα επιτεύγματα και να εδραιώσει μια εποχή ειρήνευσης στο σύμπαν.

Η ειρήνη όμως δεν διατηρήθηκε για πολύ, όταν ανακαλύφθηκε ένα νέο στοιχείο, το "Xentronium", που υπολογιζόταν πως έχει την " ενέργεια 10.000 γήινων ηλίων ανά μικρογραμμάριο". Ο πόθος για την απόκτηση του νέου και ισχυρού αυτού στοιχείου έσπειρε έριδες ανάμεσα στους ανθρώπους  που οδήγησε σε νέους πολέμους. 

Τελικά ο πόλεμος τελείωσε με την ανακάλυψη και χρησιμοποίηση μιας νέα βόμβας, της "Ωμέγα-βόμβας" (Omega Bomb), που αναλογεί στην ατομική βόμβα του μέλλοντος, η οποία κατέστρεψε το μεγαλύτερο μέρος των αποικιών.

Η δράση του παιχνιδιού τοποθετείται χρονικά μετά τη χρήση της "Ωμέγα-βόμβας", την εποχή που ο άνθρωπος προσπαθεί να ξαναχτίσει τα πάντα από την αρχή, δημιουργώντας νέους  πολιτισμούς.

## Το OGame σε διάφορες γλώσσες και χώρες
Το OGame είναι ένα παιχνίδι που δημιούργησαν  γερμανοί  προγραμματιστές και ανήκει στην εταιρεία Gameforge. Επόμενο είναι η μητρική του γλώσσα να είναι τα γερμανικά και η γερμανική έκδοση να έχει και τους περισσότερους παίκτες, σε σχέση με οποιαδήποτε άλλη γλώσσα ή χώρα.

Όλες οι άλλες εκδόσεις είναι νεότερες της γερμανικής και έχουν σημαντικά μικρότερο αριθμό παικτών, που αποδυκνείεται και από τον αριθμό των Universes (σύμπαντα / κόπιες) που λειτουργούν. Τον Ιανουάριο του 2006, το OGame.org, η αγγλόφωνη έκδοση του OGame, έσπασε το "φράγμα" των 100.000 παικτών, ενώ το Φεβρουάριο του 2006 ανέφερε δύο (2) εκ. παίκτες διεθνώς.

Ο παρακάτω πίνακας απεικονίζει την παρουσία του OGame σε άλλες χώρες και γλώσσες και είναι έγκυρος ως 15 Ιουνίου του 2006.

## Σημειώσεις


## Εξωτερικοί σύνδεσμοι
* Επίσημη αγγλική σελίδα
* OGame Wiki

Κατηγορία:Βιντεοπαιχνίδια του 1999
Κατηγορία:Βιντεοπαιχνίδια φυλλομετρητών
Κατηγορία:Βιντεοπαιχνίδια στρατηγικής
Κατηγορία:Βιντεοπαιχνίδια MMOG
Προδοσία

Με τον όρο **προδοσία**, από το ρήμα , χαρακτηρίζεται γενικότερα η οποιαδήποτε αθέτηση υποχρεώσεων έναντι διαπιστευμένων μέσα σε μια σχέση κοινωνική, μεταξύ ατόμων, ή οργανώσεων, ή μεταξύ και αυτών τούτων, ατόμων και οργανώσεων, ή ακόμα και σε διεθνείς σχέσεις, μεταξύ κυβερνήσεων συμμάχων χωρών, π.χ. προδοσία φίλων, συνεταίρων, σωματείων, συμβαλλομένων εταιρειών, ή μελών ή υπαλλήλων μετ΄ αυτών κ.λπ, (ΜΟΔΕΣΤΟΣ,ΜΑΚΑΡΙΝΑΣ)

Κύρια αιτία μιας τέτοιας εκδήλωσης είναι η ηθική κατωτερότητα που μπορεί να οφείλεται σε βαθύτερα αίτια ψυχολογικής σύγκρουσης και που μπορεί να προβάλλεται, κατά τον δράστη, είτε ως εκδίκηση, είτε για διάφορους άλλους ιδιοτελείς σκοπούς π.χ. η «*προδοσία του Ιούδα*» για «*τριάκοντα αργύρια*». 
Αυτός που διενεργεί προδοσία ονομάζεται προδότης, θηλυκό προδότρια, και στον πληθυντικό προδότες.

## Εσχάτη προδοσία
Βαρύτερες, κατ΄ έννοια σπουδαιότητας, περιπτώσεις προδοσίας, σύμφωνα με την ελληνική νομοθεσία είναι αυτές που στρέφονται κατά της χώρας ή κατά του ανωτάτου άρχοντα και του πολιτεύματος της χώρας που λαμβάνει και την ιδιαίτερη ονομασία «εσχάτη προδοσία», αμφότερες, και οι μόνες των περιπτώσεων, ποινικά κολάσιμες.

Όλες οι άλλες περιπτώσεις περιορίζονται (ή επαφίενται) στη λαϊκή κατακραυγή, όσο βέβαια επιτρέψει, στη πράξη, η τυχούσα δια παντός μέσου, αντιμαχόμενη προπαγάνδα, ιδιαίτερα αν πρόκειται για πολιτικά ή υψηλόβαθμα πρόσωπα.

## Στη νομική επιστήμη
Στην νομική επιστήμη, **προδοσία** είναι το ατομικό έγκλημα της μη αφοσίωσης στο έθνος ή στην πολιτεία. Ένα πρόσωπο που προδίδει το έθνος ή την ιθαγένειά του ή/και καταπατά έναν όρκο αφοσίωσης, και με οποιονδήποτε ηθελημένο τρόπο συνεργάζεται με τον εχθρό, θεωρείται ότι είναι **προδότης**.

Επίσης προδότης μπορεί να σημαίνει ένα πρόσωπο που προδίδει (ή κατηγορείται ότι πρόδωσε) το πολιτικό κόμμα στο οποίο είναι μέλος, την οικογένειά του, τους φίλους του, την εθνότητά του, την θρησκεία του ή άλλη ομάδα στην οποία τυχόν ανήκει. Συχνά τέτοιες κατηγορίες είναι αμφιλεγόμενες και αστήρικτες, καθώς το πρόσωπο μπορεί να μην συνταυτίζεται με την ομάδα της οποίας είναι μέλος, ή μπορεί να διαφωνεί με τους ηγέτες της ομάδας οι οποίοι τον κατηγορούν. Τυπικό παράδειγμα αποτελεί η περίπτωση της φυλετικής προδοσίας.

## Στην πολιτική
Σε διαφόρους καιρούς, ο όρος «προδότης» έχει χρησιμοποιηθεί ως πολιτικός χαρακτηρισμός, άσχετα αν υπάρχει αποδείξιμη προδοτική ενέργεια. Σε ένα εμφύλιο πόλεμο ή διαμάχη, οι νικητές μπορεί να κρίνουν τους ηττημένους ως προδότες. Ομοίως ο όρος «προδότης» χρησιμοποιείται σε έντονες πολιτικές συζητήσεις - τυπικά ως ύβρις εναντίον πολιτικά αντιφρονούντων, ή εναντίον κρατικών αξιωματούχων που θεωρείται ότι απέτυχαν να ενεργήσουν προς το καλύτερο συμφέρον των ψηφοφόρων.

## Δείτε επίσης

* Εθνική αναξιότης

## Εξωτερικοί σύνδεσμοι

Κατηγορία:Εγκλήματα
Κατηγορία:Εξαπάτηση
Σλίσελμπουργκ

Το **Σλισελμπούργκ** (, , , ) είναι πόλη της βορειοδυτικής Ρωσίας, στη νότια όχθη της λίμνης Λάντογκα. Υπάγεται στην Περιφέρεια Λένινγκραντ και απέχει 45 χλμ. από την Αγία Πετρούπολη. Σύμφωνα με την απογραφή του 2002, ο πληθυσμός του ανέρχεται σε 12.401 κατοίκους. Το κέντρο και το φρούριο της πόλης έχουν ανακηρυχθεί Μνημείο Παγκόσμιας Κληρονομιάς από την UNESCO.

Το αρχαιότερο κτίσμα της πόλης είναι το κάστρο της. Κτίσθηκε από τη Δημοκρατία του Νόβγκοροντ το 1300, για να λειτουργήσει ως πρώτη γραμμή άμυνας ενάντια στην επικείμενη σουηδική εισβολή από τον βορρά. Το κάστρο έφερε τη χαρακτηριστική ονομασία "καρυδάκι" (Όρεσεκ) διότι βρίσκεται πάνω στο νησάκι Ορέχοβετς (καρύδι), φράζοντας το στόμιο μεταξύ της Λαντόγκα και του ποταμού Νέβα. Οι Σουηδοί το ονόμαζαν ομοίως Νέτεμποργκ (Nöteborg), δηλαδή "πύργο του καρυδιού".

Το 1323 υπεγράφη στο "Καρυδάκι" η συνθήκη του Νέτεμποργκ, ανάμεσα στη Σουηδία και το Νόβγκοροντ. Με τη συνθήκη τα δύο κράτη μοιράζονταν τα εδάφη της Φινλανδίας. Δεδομένου ότι οι εχθροπραξίες είχαν ξεκινήσει τον προηγούμενο αιώνα με την παπική προτροπή προς τους Σουηδούς να διεξάγουν "σταυροφορία κατά των άπιστων Ρώσων", η συνθήκη θεωρείται ως η πρώτη ρύθμιση συνόρων ανάμεσα στην Καθολική και την Ορθόδοξη Ευρώπη.

Τρεις αιώνες αργότερα, το 1611, οι Σουηδοί κατέκτησαν την πόλη και την έκαναν πρωτεύουσα κομητείας. Η κατοχή κράτησε μέχρι τον Μεγάλο Βόρειο Πόλεμο - το 1702 ο Μέγας Πέτρος την απελευθέρωσε οριστικά με (πρωτότυπη για την εποχή) αμφίβια επίθεση εναντίον του κάστρου και της έδωσε το γερμανικό όνομα Σλισελμπούργκ (*Schlüsselburg: φρούριο-κλειδί*), γιατί τη θεωρούσε κλειδί για τον έλεγχο της Ίνγκριας.

right|thumb|300px|Εικόνα από το εσωτερικό του κάστρου.
Μετά την οριστική κυριαρχία των Ρώσων στην περιοχή, το Σλισελμπούργκ έχασε τη στρατηγική σημασία του και το κάστρο λειτούργησε ως φυλακή για πολιτικούς κρατουμένους κάθε ιδεολογίας. Εκεί εκτελέσθηκε ο τσάρος Ιβάν ΣΤ' το 1764, αλλά και ο ναρόντνικος Αλέξανδρος Ουλιάνοφ (αδελφός του Λένιν) για τη δολοφονία του τσάρου Αλέξανδρου Β' το 1881.

Κατά τον Β' Παγκόσμιο Πόλεμο η πόλη καταλήφθηκε από τους Γερμανούς στα πλαίσια της Πολιορκίας του Λένινγκραντ. Η ανάκτηση της πόλης από τους Ρώσους το 1943 είχε τεράστια σημασία, διότι εξασφάλισε χερσαίο διάδρομο μεταξύ της ελεύθερης Ρωσίας και του Λένινγκραντ. Το 1944 η πόλη μετονομάσθηκε σε Πετροκρεπόστ (φρούριο του Πέτρου), αλλά το 1992 ξαναπήρε την ονομασία Σλισελμπούργκ.

Σήμερα το κάστρο αποτελεί τουριστικό αξιοθέατο - έχουν αποκατασταθεί ένα τμήμα από το τείχος και πέντε πύργοι του. Στο εσωτερικό του βρίσκεται μία εκκλησία-μνημείο των υπερασπιστών του, καθώς και το Μουσείο Πολιτικών Κρατουμένων. Τέλος, εκτίθεται μία μικρή συλλογή με όπλα πυροβολικού που χρησιμοποιήθηκαν στον Β΄ Παγκόσμιο Πόλεμο.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ του Λένινγκραντ
Βέλος (αποσαφήνιση)

Η ονομασία **Βέλος** μπορεί να αναφέρεται σε:

## Μηχανική
* Βέλος (όπλο), αιχμηρό στέλεχος με φτερά στο πίσω άκρο, εξάρτημα της τοξοβολίας.
* Βέλος (βλητική), όρος της βλητικής.

## Επιστήμες
* Βέλος (γεωμετρία), ονομασία ειδικής καθέτου στη γεωμετρία.
* Βέλος (φιλοσοφία, φιλοσοφικός παραλογισμός του αρχαίου Ζήνωνα.
* Βέλος (αστερισμός), ένας από τους 88 αστερισμούς.

## Γεωγραφία
* Βέλος Εύβοιας, οικισμός του δήμου Κύμης της νήσου Εύβοια.
* Βέλος Καστοριάς, οικισμός του δήμου Ορεστίδος της περιφερειακής ενότητας Καστοριάς.
* Βέλος (ποταμός), παραπόταμος του Αλιάκμονα

## Πολεμικά σκάφη
* Βέλος Ι (αντιτορπιλικό), ελληνικό αντιτορπιλικό των Βαλκανικών Πολέμων.
* Βέλος ΙΙ (αντιτορπιλικό), νεότερο ελληνικό αντιτορπιλικό.

## Πολεμικά αεροσκάφη

* Blackburn Velos, «Βέλος», διθέσιο υδροπλάνο του 1920

## Δείτε επίσης
* Βέλο (αποσαφήνιση)

Κατηγορία:Αποσαφηνίσεις ελληνικών τοπωνυμίων
Ρακίνας

μικρογραφία|Ζαν Ρασίν.
Ο **Ρακίνας** ή Ζαν Ρασίν (*Jean Racine*, 22 Δεκεμβρίου 1639 - 21 Απριλίου 1699) ήταν Γάλλος δραματουργός, ένας από τους τρεις μεγάλους θεατρικούς συγγραφείς στη Γαλλία του 17ου αιώνα (μαζί με τον Μολιέρο και τον Πιέρ Κορνέιγ) και σημαντική προσωπικότητα της δυτικής λογοτεχνικής παράδοσης.

## Βιογραφικά στοιχεία
Ο *Ζαν Μπατίστ Ρασίν* γεννήθηκε στις 22 Δεκεμβρίου του 1639 στο Λα Φερτέ-Μιλόν της Πικαρδίας και πέθανε στις 21 Απριλίου του 1699 στο Παρίσι. Η μητέρα του πέθανε το 1641 και ο πατέρας του το 1643.

Το 1649 μπήκε στο μοναστήρι Πορ-Ρουαγιάλ όπου και τάφηκε όταν πέθανε το 1699 δίπλα στους παλιούς καθηγητές του σύμφωνα με την διαθήκη του που έγραψε το 1689. Το 1658 πήγε στο Παρίσι και σπούδασε στο κολέγιο του Αρκούρ. Το 1661 ο Ρακίνας βρέθηκε στο Βρε στο νότο της Γαλλίας κοντά σε έναν θείο του ο οποίος ήταν αξιωματούχος της εκκλησίας. Το 1663 έγραψε ωδές για τον Λουδοβίκο ΙΔ΄ και παρουσιάστηκε στην Αυλή του βασιλιά. Το 1666 οι σχέσεις του με το Πορ-Ρουαγιάλ ήρθαν σε ρήξη καθώς οι δάσκαλοί του θεωρούν το θέατρό του ανήθικο. 

To 1672 εξελέγη μέλος της Γαλλικής Ακαδημίας και του παραχωρήθηκε τίτλος ευγενείας. Το 1677 παντρεύεται, ονομάζεται μαζί με τον Μπουαλό, ιστοριογράφος του βασιλιά, εγκαταλείπει την έντονη ζωή και υιοθετεί έναν αυστηρό τρόπο ζωής. Το 1679 συμφιλιώνεται με το Πορ-Ρουαγιάλ. Το 1676 κυκλοφόρησε η συλλογική έκδοση των έργων του Ρακίνα. Πηγή έμπνευσης των έργων του υπήρξαν η ιστορία και οι τραγωδίες των αρχαίων Ελλήνων και Ρωμαίων συγγραφέων, όπως του Ευριπίδη και του Σενέκα, περί το τέλος δε της ζωής του και η Βίβλος (*[[Εσθήρ (Παλαιά Διαθήκη)|Εσθήρ]], [[Αθαλία (Ρακίνας)|Αθαλία]]).*

Το θέατρο του Ρακίνα παρουσιάζει το πάθος ως μια μοιραία δύναμη που καταστρέφει εκείνους που έχουν καταληφθεί από αυτό, οι ήρωές του κυριαρχούνται από το πεπρωμένο. Εδώ βρίσκονται οι επιρροές των Γιανσενιστικών θεωριών: είτε ο άνθρωπος έχει λάβει τη θεϊκή χάρη, είτε τη στερείται, τίποτε δεν μπορεί να αλλάξει το πεπρωμένο του, είναι καταδικασμένος από τη γέννησή του. Στα πρότυπα της κλασικής τραγωδίας, το θέατρο του Ρακίνα παρουσιάζει μια απλή, ξεκάθαρη δράση, με περιπέτειες που γεννιούνται από τα ίδια τα πάθη των χαρακτήρων.

## Έργα
**La Thébaïde* (*[[Η Θηβαΐδα (Ρακίνας)|Η Θηβαΐδα]]*,1664)
**Alexandre le Grand* (*[[Αλέξανδρος ο Μέγας (Ρακίνας)|Μέγας Αλέξανδρος]]*, 1664) 
**Andromaque* (''Ανδρομάχη'', 1667) 
**Les Plaideurs* (*Οι δικομανείς*, 1668) 
**Britannicus* (*[[Βρεταννικός (Ρακίνας)|Βρεταννικός,]]* 1669)
**Bérénice* (*[[Βερενίκη (Ρακίνας)|Βερενίκη,]]* 1670)
**Bajazet* (*[[Βαγιαζήτ (Ρακίνας)|Βαγιαζήτ]]*, 1672)
**Mithridate* (*[[Μιθριδάτης (Ρακίνας)|Μιθριδάτης]],* 1673)
**Iphigénie* (*[[Ιφιγένεια (Ρακίνας)|Ιφιγένεια,]]* 1674)
**Phèdre* (''Φαίδρα'', 1677) ― ελλην.μετάφρ.Στρ.Πασχάλης ("Ίκαρος")
**Esther* (*[[Εσθήρ (Ρακίνας)|Εσθήρ]]*, 1689) ― ελλην.μετάφρ.Δ.Βικέλας, 1851
**Athalie* (*[[Αθαλία (Ρακίνας)|Αθαλία]]*, 1691)

## Θεατρικές Παραστάσεις
Κατάλογος ελληνικών θεατρικών παραστάσεων των έργων του Ρακίνα.

## Εξωτερικοί σύνδεσμοι

* 
## Παραπομπές


Κατηγορία:Γάλλοι θεατρικοί συγγραφείς
Κατηγορία:Γάλλοι ποιητές
Χαλκονικέλιο

[250px|right|thumb|Το [διάγραμμα φάσεων Cu&ndash;Ni.]] 
Το **χαλκονικέλιο** είναι κράμα χαλκού, νικελίου (σε περιεκτικότητα λιγότερο από το 50% κ.β.) και προσμίξεις σκληρυντικών μετάλλων, όπως ο σίδηρος (0,5 - 6%) και το μαγγάνιο (0,3 - 1%). 

Βασική ιδιότητα του χαλκονικέλιου είναι ότι δεν διαβρώνεται εύκολα από το θαλασσινό νερό. Ιδιότητα που αυξάνεται όσο ψηλότερη είναι η περιεκτικότητα σε νικέλιο. Για τον λόγο αυτό χρησιμοποιείται ευρέως σε μεταλλικά μέρη σκαφών. 

Το κράμα αυτό διατίθεται στο εμπόριο σε μορφή πλακών, ελασμάτων, ταινιών, σωλήνων, ράβδων και συρμάτων. Η πιο ευρεία πάντως χρήση του είναι στην παραγωγή κερμάτων με ασημένια απόχρωση. Στην νομισματοκοπία, η αναλογία του κράματος είναι περίπου 75% κ.β. χαλκός και 25% κ.β. νικέλιο. Χρησιμοποιείται επίσης για την παραγωγή ανθεκτικών ηλεκτρικών αντιστάσεων και θερμοστοιχείων.

## Ιστορία

Η δημιουργία κράματος χαλκονικελίου ήταν γνωστή στους Κινέζους ήδη από τον τρίτο αιώνα προ Χριστού. Το κράμα αυτό ονομαζόταν «λευκός χαλκός».

Κατά τους Ελληνιστικούς χρόνους, οι βασιλείς της Βακτριανής (περί το σημερινό Αφγανιστάν) Αγαθοκλής και Πανταλέων ήταν οι πρώτοι παγκοσμίως που χρησιμοποίησαν κράμα χαλκονικελίου (σε αναλογία 75/25) για την κοπή κερμάτων. Η γεωγραφική γειτνίαση ίσως υποδηλώνει και μεταφορά τεχνογνωσίας από την Κίνα, δηλαδή είτε χαλκονικέλινων κινέζικων κερμάτων, είτε κινέζων ειδικών τεχνιτών.

Κράμα χαλκονικελίου για παραγωγή κερμάτων χρησιμοποιήθηκε έκτοτε ξανά μόλις τον 19ο αιώνα. Χαλκονικέλιο χρησιμοποιείται και στα κέρματα του ενός και των δύο ευρώ.

## Εξωτερικοί σύνδεσμοι

* A. Sagal, "Copper Alloys – Copper/Nickel Alloys", AZoM.com, 2007 (;).

Κατηγορία:Κράματα χαλκού
Κατηγορία:Κράματα νικελίου
Κυπριακά νομίσματα ευρώ

thumb|300px|right|Κυπριακή Δημοκρατία

Το ευρώ (**EUR** ή **€**) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη. Τα κέρματα έχουν μια κοινή όψη και για τις 17 χώρες και μια ιδιαίτερη κρατική όψη που περιλαμβάνει ένα σχέδιο επιλεγμένο από το κράτος μέλος για λογαριασμό του οποίου γίνεται η κοπή.

Η Κύπρος προσχώρησε στην Ευρωπαϊκή Ένωση το 2004 και στις 13 Φεβρουαρίου 2007 υπέβαλε αίτημα προσχώρησης στην Ευρωζώνη. Η χώρα έγινε δεκτή στην Ευρωζώνη και αντικατέστησε την κυπριακή λίρα με το ευρώ την 1η Ιανουαρίου 2008.

## Διαγωνισμός σχεδίασης

Η Κεντρική Τράπεζα της Κύπρου προκήρυξε διαγωνισμό για το σχεδιασμό των **κυπριακών κερμάτων ευρώ**, η προθεσμία του οποίου εξέπνευσε την 14η Οκτωβρίου 2005. Στο διαγωνισμό αυτό ζητούνταν να υποβληθούν έργα με βάση προεπιλεγμένο σχέδιο για όλα τα νομίσματα. Συγκεκριμένα: το «αγρινό», το «καράβι της Κερύνειας» και το «Ειδώλιο από τον Πωμό». Τα σχέδια, όπως διαμορφώθηκαν μετά το διαγωνισμό, παρουσιάστηκαν σε εκδήλωση της Κεντρικής Τράπεζας Κύπρου σχετικά με το νόμισμα. Η υποδιαίρεση που χρησιμοποιείται για το ευρώ στην Κύπρο είναι τα **σεντ**.

## Η κρατική όψη των κυπριακών κερμάτων ευρώ
Για τις κοινές όψεις δείτε *[[Κέρματα ευρώ]]*


€ 0,01 ή 1 σεντ
€ 0,02 ή 2 σεντ
€ 0,05 ή 5 σεντ







Το «αγρινό», χαρακτηριστικό δείγμα της κυπριακής πανίδας.


**€ 0,10 ή 10 σεντ**
**€ 0,20 ή 20 σεντ**
**€ 0,50 ή 50 σεντ**







Το αρχαίο κυπριακό «καράβι της Κερύνειας», που υποδηλώνει τη βαθιά σχέση του νησιού με τη θάλασσα και το εμπόριο.  


**€ 1,00**
**€ 2,00**
**Περιφέρεια € 2,00**




Στην περιφέρεια του κέρματοςτων δύο ευρώείναι χαραγμένη η επιγραφή 
*2 ΕΥΡΩ  2 EURO*.


Το σταυρόσχημο Ειδώλιο του Πωμού, της χαλκολιθικής εποχής (3000 π.Χ.)   



## Ποσότητα κερμάτων σε κυκλοφορία
Ο ακόλουθος πίνακας παρουσιάζει την ποσότητα των κερμάτων που έχουν κυκλοφορήσει για όλα τα κυπριακά κέρματα ευρώ, ανά ονομαστική αξία, ανά έτος.

## Αναμνηστικά και συλλεκτικά κέρματα ευρώ

### Αναμνηστικά κέρματα 2 ευρώ

Η Κύπρος έχει εκδώσει 1 αναμνηστικό κέρμα των 2 ευρώ το οποίο αποτελεί κέρμα της κοινής έκδοσης αναμνηστικού νομίσματος το 2009 με θέμα την *10η επέτειο της Οικονομικής και Νομισματικής Ένωσης*. Δεν έχει ακόμη εκδόσει αναμνηστικό κέρμα 2 ευρώ ανεξάρτητα.





### Χρυσά και ασημένια συλλεκτικά νομίσματα Ευρώ

Η Κύπρος έχει εκδόσει 1 χρυσό (2010) και 2 ασημένια (2008, 2010) συλλεκτικά νομίσματα Ευρώ αξίας €20 και €5 αντίστοιχα.

### Νομίσματα του 2008

### Νομίσματα του 2010
#### Χρυσό

#### Ασημένιο

## Δείτε επίσης
*Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.
*Αναμνηστικά κέρματα των 2 ευρώ
*Αναμνηστικά νομίσματα Ευρώ (Κύπρος)
*Χρυσά και ασημένια συλλεκτικά νομίσματα Ευρώ (Κύπρος)

## Εξωτερικοί σύνδεσμοι

*Ευρωπαϊκή Κεντρική Τράπεζα
*Κεντρική Τράπεζα της Κύπρου
*Η προκήρυξη του διαγωνισμού σχεδίασης της κρατικής όψης από την Κεντρική Τράπεζα της Κύπρου
*Κυπριακή ιστοσελίδα για το ευρώ

## Παραπομπές


Κατηγορία:Κέρματα ευρώ ανά χώρα έκδοσης
Κατηγορία:Οικονομία της Κύπρου
Αλσατία

Η **Αλσατία** (γαλλικά: Alsace, γερμανικά: Elsass) είναι ιστορική, πολιτιστική και πρώην διοικητική περιοχή της ανατολικής Γαλλίας, στα σύνορα με τη Γερμανία. Ανήκει στη διοικητική περιοχή Γκραντ-Εστ και περιλαμβάνει δύο νομούς: Άνω Ρήνος και Κάτω Ρήνος. Πρωτεύουσα είναι το Στρασβούργο.

## Γεωγραφία
Η Αλσατία καλύπτει περιοχή με συνολική έκταση 8.280 τ. χλμ. και ήταν έως το 2015 η πιο μικρή διοικητική περιοχή της Γαλλίας. Εκτείνεται κατά μήκος του Ρήνου και στη δυτική του όχθη. Συνορεύει με την Ελβετία, τη Λωρραίνη, τη Γερμανία και τη Φρανς Κοντέ (Ελεύθερη Κομητεία, Franche Compté).

Η περιοχή της Αλσατίας είναι κατά βάση πεδινή. Στο δυτικό τμήμα της αρχίζει η οροσειρά των Βοσγίων (Vosges) με την υψηλότερη κορυφή εντός της Αλσατίας να έχει ύψος 1.424 μ.

Στα γήινα στρώματα της Αλσατίας εμπεριέχονται, σίδηρος, άργυρος, χαλκός, μόλυβδος, ψευδάργυρος, κοβάλτιο, μάρμαρο, γύψος, σχιστόλιθοι, κάλιο καθώς και πετρέλαιο. Τα καλιούχα της, γήινα στρώματα δίνουν στη Γαλλία την τρίτη θέση παραγωγής καλίου στον κόσμο.

Στην Αλσατία καλλιεργούνται κυρίως δημητριακά, ορισμένα είδη λαχανικών με κυριότερο το είδος λάχανου από το οποίο παρασκευάζεται η τοπική σπεσιαλιτέ *σουκρούτ*, αλλά η κυριότερη καλλιέργεια είναι αυτή της αμπέλου. Η Αλσατία είναι γνωστή για τα λευκά κρασιά της (κυρίως τους τύπους ρίσλινγκ και Πινό).

## Ιστορία

Κατά την αρχαιότητα η Αλσατία ανήκε στους Κέλτες. Αργότερα υπήρξε μέρος της Γερμανίας (όπως επίσης και της Γαλλίας). Η περιοχή «άλλαξε χέρια» αρκετές φορές, ώσπου με το πέρας του Β΄ Παγκόσμιου εντάχθηκε μόνιμα στο κράτος της Γαλλίας. Το όνομά της οφείλεται στον ποταμό Ιλλ.

Από το 1982 ως το 2015 η Αλσατία ήταν διοικητική περιοχή και περιλάμβανε 2 νομούς τον Άνω Ρήνο και τον Κάτω Ρήνο. Από την 1 Ιανουαρίου 2016 μαζί με τις πρώην περιοχές Καμπανία-Αρδέννες και τη Λωρραίνη συγκροτούν τη νέα διοικητική περιοχή Γκραντ Εστ, ως αποτέλεσμα του νόμου σχετικά με την τροποποίηση των περιοχών που ψηφίστηκε το 2014.

## Σημείωση
Πολλά τοπωνύμια στην Αλσατία έχουν γερμανική προέλευση, προφέρονται όμως με τρόπο που ελαφρώς ξενίζει, ειδικά τους γερμανομαθείς. Χαρακτηριστικό παράδειγμα είναι η πόλη του Αγκνώ (Hagenau), η οποία γερμανικά θα προφερόταν "Χάγκεναου", ενώ στην αλσατική διάλεκτο προφέρεται "Αγκενώ".

## Παραπομπές


## Πηγές
* Εγκυκλοπαίδεια «Επιστήμη και Ζωή»

## Εξωτερικοί σύνδεσμοι

* Tourism-Alsace.com Τουριστική ιστοσελίδα
* Επίσημη ιστοσελίδα του διοικητικού συμβουλίου 

*
Ροδάριο

right|thumb|Ροδάριο
**Ροδάριο** ή **ροζάριο** (από το λατινικό: *rosarium*, «στέμμα από τριαντάφυλλα»), αποκαλείται ένα κομμάτι της παράδοσης της Ρωμαιοκαθολικής Εκκλησίας, αποτελούμενο από μία σειρά χαντρών και ένα μεθοδικό σύστημα προσευχής. Η χρήση του Ροδαρίου συνδυάζει προσευχή και περισυλλογή, ξεκινάει με το Πάτερ Ημών, και μετά ακολουθούν δέκα προσευχές του Χαίρε Μαρία. Κάθε τέτοια ακολουθία είναι γνωστή ως «δεκάδα». Η πλήρης προσευχή του Ροδαρίου περιλαμβάνει την ολοκλήρωση όλων των δεκάδων και μαζί άλλες προσευχές (όπως το Σύμβολο των Αποστόλων κ.ά.).

Το ροδάριο προσεύχεται και από πιστούς άλλων ομολογιών του Δυτικού Χριστιανισμού, όπως τους Αγγλικανούς, τους Παλαιοκαθολικούς και τους Διαμαρτυρόμενους. Στον Ανατολικό Χριστιανισμό, τόσο στην Ορθόδοξη Εκκλησία όσο και στις Προχαλκηδόνιες Εκκλησίες, παρόμοιο βοήθημα προσευχής για μοναχούς ή και λαϊκούς είναι το κομποσκοίνι.

Ο Πάπας Ιωάννης Παύλος Β΄ στην Αποστολική του Επιστολή (Rosarium Virginis Mariae "το Ροδάριο της Παρθένου Μαρίας", 16 Οκτωβρίου 2002)  πρότεινε να προστεθούν άλλες πέντε δεκάδες στον παραδοσιακό αριθμό των δεκαπέντε. Έτσι κάποιοι Καθολικοί λένε είκοσι δεκάδες του ροδαρίου.

## Ιστορία του ροδαρίου
Προγενέστερες μορφές του σημερινού Ροδαρίου, εμφανίζονται στην Καθολική Εκκλησία από τον τέταρτο αιώνα μ.Χ., και αρχικά χρησιμοποιούνταν αποκλειστικά για το Πάτερ Ημώνhttp://www.newadvent.org/cathen/13184b.htm. Σύμφωνα με την Καθολική Παράδοση το 1214 η Παναγία έδωσε στον Άγιο Δομήνικο τη βασική μορφή του Ροδαρίου όπως είναι σήμερα.

Το ροδάριο συνδέεται ιδιαίτερα με τη Ναυμαχία της Ναυπάκτου και την Παναγία της Ναυπάκτου.Την παραμονή της μεγάλης ναυμαχίας ο Πάπας Πίος Ε΄ διέταξε τους μοναχούς να προσευχηθούν στην Παναγία με το ροδάριο να  δώσει τη νίκη στους ενωμένους χριστιανούς. Μετά τη Νίκη της Ναυμαχίας η Παναγία της Ναυπάκτου ονομάστηκε Santa Maria del Rozario δηλ. Αγία Μαρία του Ροδαρίου η αλλιώς Madonna di Lepanto del Rozario. Μέχρι και σήμερα στη Δύση η Παναγία του Ροζαρίου εορτάζεται στις 7 Οκτωβρίου, ημερομηνία της Ναυμαχίας της Ναυπάκτου, και ολόκληρο το μήνα Οκτώβριο λέγεται με το ροδάριο το Ave Maria (Χαίρε Μαρία) προς τη Θεοτόκο.

Αξίζει να σημειωθεί πως το Ροδάριο στις ημέρες μας προσεύχεται και από τους Ορθόδοξους Χριστιανούς.

## Μυστήρια
;Τα Χαρμόσυνα Μυστήρια
# Ο Ευαγγελισμός της Θεοτόκου από το Γαβριήλ
# Η Επίσκεψη της Παναγίας στην Ελισάβετ
# Η Γέννηση του Ιησού
# Η παρουσίαση του Ιησού στο Ναό
# Εύρεση του Ιησού στο Ναό

;Τα Οδυνηρά Μυστήρια
# Αγωνία Του Ιησού στον Κήπο
# Ο Ιησούς μαστιγώνεται στον Πυλώνα
# Ο Ιησούς στέφεται με αγκάθια
# Ο Ιησούς μεταφέρει το Σταυρό Τoυ
# Η Σταύρωση Του Ιησού

;Τα Ένδοξα Μυστήρια
# Η Ανάσταση Του Ιησού
# Η Ανάληψη Του Ιησού
# Η κάθοδος του Αγίου Πνεύματος την Πεντηκοστή
# Η Ανάληψη της Θεοτόκου στον Ουρανό
# Η Στέψη της Παναγίας ως Βασίλισσα του Ουρανού και της Γης

;Τα Φωτεινά Μυστήρια
# Η Βάπτιση Του Ιησού στον ποταμό Ιορδάνη
# Ο Γάμος στην Κανά, ο Χριστός εκδηλώνεται
# Η διακήρυξη της Βασιλείας Του Θεού
# Η Μεταμόρφωση Του Ιησού
# Ο Μυστικός Δείπνος, η Θεία Ευχαριστία

## Παραπομπές


## Δείτε επίσης
* Κομποσκοίνι

Κατηγορία:Θρησκευτικά αντικείμενα
Κατηγορία:Καθολική Εκκλησία
Συμμετοχή της Λετονίας στη Eurovision

Η Λετονία συμμετείχε στο Διαγωνισμό Τραγουδιού της Eurovision 25 φορές από το ντεμπούτο της το , όπου το συγκρότημα Brainstorm τερμάτισε στην τρίτη θέση με το τραγούδι "My Star". Η Λετονία κέρδισε το  με τη Marie N και το τραγούδι "I Wanna", νικώντας τη Μάλτα για 12 βαθμούς. Η Λετονία είναι η δεύτερη πρώην Σοβιετική χώρα που κέρδισε το διαγωνισμό, μετά απο την Εσθονία το 2001. Ο διαγωνισμός του 2003 έλαβε χώρα στη λετονική πρωτεύουσα Ρίγα. Η χώρα κατάφερε τον τρίτο τερματισμό στην πρώτη δεκάδα το , όταν οι Βάλτερς και Κάζα τερμάτισαν πέμπτοι με το "The War Is Not Over".

Η Λετονία δε συμμετείχε στους τελικούς από το 2009 ως το 2014, αφού δεν κατάφερε να προκριθεί από τους ημιτελικούς για έξι συνεχόμενα έτη, συμπεριλαμβανομένων των τελευταίων θέσεων το 2009, το 2010 και το 2013. Η Λετονία προκρίθηκε στον τελικό για πρώτη φορά από το  στο διαγωνισμό του  με την Αμινάτα και το τραγούδι "Love Injected". Η έκτη θέση της στον τελικό είναι το τέταρτο φινίρισμα της Λετονίας στην πρώτη δεκάδα και η καλύτερη θέση της στο διαγωνισμό από το 2005. Η χώρα έκανε τη δέκατη εμφάνισή της στον τελικό το .

Η Λετονία έχει τη διάκριση ότι τερμάτισε τελευταία στους ημιτελικούς της Eurovision περισσότερο από οποιαδήποτε άλλη χώρα. Από την εισαγωγή τους το 2004, η Λετονία έχει τερματίσει τελευταία σε πέντε ημιτελικούς, με τους Ίνταρς Μπουσούλις (), Αΐσα (), PeR (), Triana Park () και Σαμάντα Τίνα ().

## Συμμετοχές
Όλες οι λετονικές συμμετοχές είναι στα Αγγλικά, με εξαίρεση τρεις φορές: το 2004, όπου οι Φόμινς και Κλάινς τραγούδησαν το "Dziesma par laimi" στα Λετονικά, το 2007 όπου οι Bonaparti.lv τραγούδησαν το "Questa Notte" στα Ιταλικά και το 2009 όπου ο Ίνταρς Μπουσούλις, κερδίζοντας το Eirodzeisma 2009 με το "Sastrēgums" στα Λετονικά, εκτέλεσε το τραγούδι στα Ρώσικα με τον τίτλο "Probka". Με εξαίρεση το "The Moon Is Rising" της Σαμάντα Τίνα το 2021, όλες οι λετονικές συμμετοχές της Eurovision έχουν επιλεγεί μέσω ενός εθνικού τελικού.

## Ιστορικό ψηφοφορίας
Μέχρι το , το ιστορικό ψηφοφορίας της Λετονίας έχει ώς εξής:

## Διοργανώσεις

## Οι μεγάλες βαθμολογίες που έδωσε η Λετονία
**Στους τελικούς:**

Κ.Ε. **→** Κριτική Επιτροπή
T. **→** Τηλεψηφοφορία

**Στους ημιτελικούς:**

Κ.Ε. **→** Κριτική Επιτροπή
T. **→** Τηλεψηφοφορία

## Σχετική συμμετοχή
### Αρχηγοί αποστολών

### Σχολιαστές και εκπρόσωποι βαθμών

## Άλμπουμ

Image:Bonaparti 2007 Eurovision.jpg|Οι Bonaparti.lv στο Ελσίνκι (2007)
Image:Pirates of the Sea, Latvia, Eurovision 2008.jpg|Οι Pirates of the Sea στο Βελιγράδι (2008)
Image:ESC2013 - Latvia 09 (crop).jpg|Οι PeR στο Μάλμε (2013)
Image:ESC2014 - Latvia 07.jpg|Οι Aarzemnieki στην Κοπεγχάγη (2014)
Image:20150516 ESC 2015 Aminata 9651.jpg|Η Aminata στην Βιέννη (2015)
Image:ESC2016 - Latvia 05.jpg|Ο Justs στην Στοκχόλμη (2016)
image:ESC2017 - Latvia 01.jpg|Οι Triana Park στο Κίεβο (2017)
image:ESC2018 - Latvia 02.jpg|Η Λάουρα Ριτζόττο στη Λισαβόνα (2018)


## Σημειώσεις και παραπομπές
### Σημειώσεις


### Παραπομπές


## Επιπλέον ιστοσελίδες
* Βαθμοί προς και από τη Λετονία *eurovisioncovers.co.uk*

Λετονια
Eurovision
Κτήριο του Ράιχσταγκ

Το **Ράιχσταγκ** (γερμ. *Reichstag*) είναι το κτήριο που στεγάζει το Γερμανικό ομοσπονδιακό κοινοβούλιο (γερμανικά: *Bundestag*) στο Βερολίνο. Το κτήριο έχει πλούσια ιστορία, παράλληλη με την άνοδο της Γερμανίας στην ευρωπαϊκή σκηνή, τις κρίσιμες στιγμές της νεότερης γερμανικής ιστορίας και την ανάπτυξη του κοινοβουλευτισμού.

Ξεκίνησε να σχεδιάζεται το 1881 από τη γερμανική βουλή. Τον αρχιτεκτονικό διαγωνισμό κέρδισε ο Paul Wallott, και οι εργασίες διήρκεσαν από το 1884 μέχρι την αποπεράτωση το 1894. Σε αυτό το κτίριο διακήρυξε ο σοσιαλδημοκράτης Φίλιπ Σάιντεμαν στις 9 Νοεμβρίου 1918 την παραίτηση του Κάιζερ Γουλιέλμου Β΄ και, συνεπώς, την κατάργηση της μοναρχίας και την πρώτη γερμανική δημοκρατία (χωρίς μονάρχη), γερμ. *Republik*.

Το 1933 το Ράιχσταγκ πυρπολήθηκε, γεγονός με μεγάλη συμβολική και πολιτική σημασία, ίσως από τους εθνικοσοσιαλιστές (ναζί) με στόχο να ρίξουν την ευθύνη στους κομμουνιστές, προκειμένου να αρχίσουν μεγάλης κλίμακας διώξεις κατά των πολιτικών τους αντιπάλων και να οδηγήσουν τη Γερμανία στη δικτατορία. Οι ναζί φρόντισαν να ισχύει η θανατική ποινή για εμπρησμό, ο νόμος είχε μάλιστα αναδρομική ισχύ. Έτσι ο Ολλανδός Μαρίνους φαν ντερ Λούμπε (Marinus van der Lubbe), που συνελήφθη για την πράξη, καταδικάστηκε σε θάνατο και εκτελέστηκε με απαγχονισμό στη Λειψία το 1934.Εξωτερικά επιδιορθώθηκε εν μέρει και ήταν μέσα στα σχέδια του Χίτλερ για τη διοικητική ζώνη που ήθελε να δημιουργήσει με την ονομασία *[[Γκερμάνια|Παγκόσμια Πρωτεύουσα Γερμανία]] (Welthauptstadt Germania)*. Άλλα σχέδια για την περιοχή ήταν μια γιγαντιαία Αψίδα του Θριάμβου στη θέση της Πύλης του Βρανδεμβούργου, η Αίθουσα του Λαού (*Volkshalle*) με χώρο για 180.000 άτομα κ.ά.

Κατά τον Β΄ Παγκόσμιο Πόλεμο, όμως, υπέστη τις περισσότερες ζημιές. Με τη διαίρεση της πόλεως από τους Συμμάχους (1945), το κτήριο βρισκόταν στο Δυτικό Βερολίνο, στο όριο του βρετανικού τομέα, επιδιορθώθηκε εν μέρει και χρησιμοποιήθηκε ως μουσείο. Ο γνωστός θόλος του κτηρίου ανατινάχτηκε το 1954 για να ελαφρύνει την υπόλοιπη δομή. Από το 1961 μέχρι το 1989 το γνωστό «Τείχος του Βερολίνου» περνούσε λίγα μέτρα πίσω από το κτήριο, όπου ξεκινούσε ο σοβιετικός τομέας ή Ανατολικό Βερολίνο.

Μετά την επανένωση των δύο Γερμανιών, το 1990, αποφασίστηκε στις 20 Ιουνίου 1991 η μεταφορά της Βουλής από τη Βόννη στο Βερολίνο. Στέγη της Βουλής θα γινόταν πάλι το κτίριο του **Ράιχσταγκ**, την ανακαίνιση του οποίου ανέλαβε, μετά από διεθνή αρχιτεκτονικό διαγωνισμό, ο Νόρμαν Φόστερ. Κυρίαρχο χαρακτηριστικό του νέου σχεδίου είναι ο διαφανής θόλος, δωρεάν επισκέψιμος για το κοινό, σύμβολο της διαφάνειας στη νέα Γερμανία.

Από το 1999, που εγκαινιάστηκε το κτήριο ως σήμερα, 18 εκατομμύρια άνθρωποι το έχουν επισκεφθεί για να θαυμάσουν τον θόλο και το μικρό μουσείο που έχει δημιουργηθεί μέσα σε αυτόν.

## Δείτε επίσης
* Εμπρησμός του Ράιχσταγκ

## Παραπομπές


Κατηγορία:Κτίρια και κατασκευές στο Βερολίνο
Κατηγορία:Έδρες νομοθετικών σωμάτων
Κατηγορία:Μνημεία στη Γερμανία
Μαφάλντα

μικρογραφία|Η Μαφάλντα σε πάρκο του Σαν Φρανσίσκο συλλογίζεται τους κύκνους και τις πάπιες και περιμένει μια φωτογραφία με τους επισκέπτες
**Μαφάλντα** είναι το όνομα της πρωταγωνίστριας της ομώνυμης μακράς σειράς σχεδίων κόμικ του Αργεντινού σκιτσογράφου Χοακίν Σαλβαδόρ Λαβάδο, γνωστότερου με το ψευδώνυμο Κίνο.

Οι ιστορίες χαρακτηρίζονται από την ενήλικη αντίληψη της Μαφάλντα μαζί με μια παιδική αφέλεια και περιέργεια. Συχνά αναρωτιέται και προβληματίζεται για μεγάλα προβλήματα του κόσμου όπως ο πόλεμος και η πείνα (οι ιστορίες είναι γραμμένες το 1960-70 και έτσι κυριαρχούν ο Ψυχρός πόλεμος και ο Πόλεμος του Βιετνάμ στις ειδήσεις που ακούν οι ήρωες), άλλες φορές ειρωνεύεται τα προβλήματα της χώρας, τις κακές υποδομές και την κακή οικονομία (τα οποία συχνά μοιάζουν με παρόμοια διαχρονικά προβλήματα ανά χώρες και ανά εποχές) και συχνά απλά προσπαθεί να βρει τρόπο να αποφύγει να φάει την σούπα που τόσο σιχαίνεται και συνεχώς φτιάχνει η μητέρα της.

Η Μαφάλντα υπήρξε πολύ δημοφιλής στη Λατινική Αμερική και στην Ευρώπη. Στην Βόρεια Αμερική δεν διαδόθηκε τόσο, ίσως επειδή μερικοί την έβλεπαν παραπλήσια στον Τσάρλι Μπράουν από το κόμικ στριπ *[[Peanuts]]*, ή και ίσως επειδή έχει μία ιδιαίτερη αργεντίνικη οπτική που δεν γίνεται κατανοητή από βορειοαμερικανούς.

## Χρονολογία

* 15 Μαρτίου 1962: Ο Κίνο πρωτοσχεδιάζει την Μαφάλντα για μια διαφημιστική εκστρατεία πλυντηρίων, η οποία τελικά δεν εκδίδεται.
* 1964. Τα πρώτα στριπ της Μαφάλντας στο ένθετο *Γρεγόριο* του περιοδικού Λεοπλάν.
* 29 Σεπτεμβρίου 1964: Το στριπ "Μαφάλντα" αρχίζει να εκδίδεται δυο φορές την εβδομάδα στο περιοδικό Πριμέρα Πλάνα. Εμφανίζονται η Μαφάλντα και ο πατέρας της.
* 6 Οκτωβρίου 1964: Εμφανίζεται η μητέρα.
* 19 Ιανουαρίου 1965: Εμφανίζεται ο Φελίπε.
* 15 Μαρτίου 1965: Ο Κίνο πάει στην εφημερίδα Ελ Μούντο και η Μαφάλντα πάει στο νηπιαγωγείο.
* 29 Μαρτίου 1965: Εμφανίζεται ο Μανολίτο.
* 6 Ιουνίου 1965: Εμφανίζεται η Σουσανίτα.
* Φεβρουάριος 1966: Εμφανίζεται ο Μιγκελίτο.
* Αύγουστος 1967: η μητέρα της Μαφάλντας είναι έγκυος.
* 22 Δεκεμβρίου 1967: Κλείνει η Ελ Μούντο (πραξικόπημα στην Αργεντινή) και η Μαφαλντα εξαφανίζεται για έξι μήνες.
* 21 Μαρτίου 1968: γεννιέται ο Γκίγιε.
* 2 Ιουνίου 1968: 'Επανεμφανίζεται η Μαφαλντα στο “Siete Días Ilustrados” 4 φορές την εβδομάδα.
* Τέλη 1969: Ο πατέρας αγοράζει αυτοκίνητο.
* Φεβρουάριος 1970: Εμφανίζεται η Λιμπερτάδ.
* 25 Ιουνίου 1973:Το τελευταίο στριπ της σειράς.
* 1976: Ο Κίνο φτιάχνει μια αφίσα με τα δικαιώματα του ανθρώπου με χαρακτήρες της Μαφάλντας.

## Εξωτερικοί σύνδεσμοι

* Επίσημη ιστοσελίδα του Κίνο
* Ρουμπάνης, Απόστολος. ««Πενηντάρα» έγινε ένα από τα πιο αγαπημένα κοριτσάκια στον πλανήτη», άρθρο στον ιστότοπο In.gr, Newsroom ΔΟΛ, 15 Μαρτίου 2012. 

Κατηγορία:Σατιρικά κόμικς
Κατηγορία:Αργεντίνικα κόμικς
Κατηγορία:Κόμικς που έγιναν τηλεοπτικές σειρές
Κατηγορία:Πολιτισμός της Αργεντινής